Document ID: 32006R0956

KOMISJONI MÄÄRUS (EÜ) nr 956/2006,
28. juuni 2006,
millega muudetakse määrust (EMÜ) nr 94/92 nimekirja osas, kuhu on kantud kolmandad riigid, kelle territooriumilt teatavad mahepõllumajandussaadused peavad pärinema, et neid võiks turustada ühenduse piires
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, (1) eriti selle artikli 11 lõike 1 punkti a,
ning arvestades järgmist:
(1)
Määruse (EMÜ) nr 2092/91 artikli 11 lõikega 1 ette nähtud nimekiri (edaspidi “nimekiri”), kuhu on kantud kolmandad riigid, kelle territooriumilt teatavad mahepõllumajandussaadused peavad pärinema, et neid võiks turustada ühenduse piires, on sätestatud komisjoni 14. jaanuari 1992. aasta määruse (EMÜ) nr 94/92 (üksikasjalike rakenduseeskirjade kohta, mis käsitlevad määruses (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) sätestatud importimise korda kolmandatest riikidest) (2) lisas.
(2)
Teatavaid Indiast imporditud põllumajandustooteid turustatakse praegu ühenduses määruse (EMÜ) nr 2092/91 artikli 11 lõikega 6 ette nähtud erandi alusel.
(3)
India on esitanud komisjonile taotluse India lisamiseks nimekirja. India on esitanud määruse (EMÜ) nr 94/92 artikli 2 lõike 2 kohaselt nõutava teabe.
(4)
Kõnealuse teabe läbivaatamise ja sellele järgnenud arutelu põhjal India ametiasutustega on jõutud järeldusele, et India põllumajandustoodete tootmist ja kontrollimist reguleerivad eeskirjad on samaväärsed määruses (EMÜ) nr 2092/91 sätestatud eeskirjadega.
(5)
Komisjon on Indias kohapeal kontrollinud tootmiseeskirjade ja kontrollimeetmete tegelikku rakendamist, mis on ette nähtud määruse (EMÜ) nr 2092/91 artikli 11 lõikega 5.
(6)
Costa Rica ja Uus-Meremaa nimekirjas oleku tähtaeg lõpeb 30. juunil 2006. Kaubandushäirete ärahoidmiseks on vaja kõnealuste riikide nimekirjas olekut pikendada.
(7)
Austraalia on komisjonile teatanud, et üks kontrolliasutus on nime muutnud ja teise inspekteeriva asutuse nimi on korrigeeritud.
(8)
Šveits on palunud komisjonil muuta oma nimekirja arvamise tingimusi vastavalt Euroopa Ühenduse ja Šveitsi Konföderatsiooni vahelisele põllumajandustoodetega kauplemise kokkuleppele, (3) heaks kiidetud nõukogu ja komisjoni otsusega 2002/309/EÜ, (4) ja eriti kõnealuse kokkuleppe mahepõllundustooteid ja toiduaineid käsitlevale 9 lisale.
(9)
Šveits on esitanud määruse (EMÜ) nr 94/92 artikli 2 lõike 5 kohaselt nõutava teabe. Esitatud teabe põhjal võib järeldada, et nõuded vastavad ühenduse õigusaktide nõuetele.
(10)
Uus-Meremaa on teatanud komisjonile, et üks kontrolliasutus on nime muutnud.
(11)
Määrust (EMÜ) nr 94/92 tuleks seepärast muuta.
(12)
Käesolevas määruses sätestatud meetmed on kooskõlas määruse (EMÜ) nr 2092/91 artikli 14 kohaselt asutatud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 94/92 lisa muudetakse vastavalt käesoleva määruse lisale.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. juuni 2006

Labels: 3
18
17
6